Mauručių geležinkelio stotis

Mauručių geležinkelio stotis – stotis Mauručių kaime (Veiverių seniūnija, Prienų rajono savivaldybė), prie Kauno–Kybartų geležinkelio. Stoja keleiviniai traukiniai Kaunas–Kybartai ir Kaunas–Marijampolė. Piečiau geležinkelio ruožo yra stoties pastatas, į šiaurę nuo jo – pramonės įmonių kompleksas.

Prie stoties nuo gyvenvietės pusės stovi paminklinis kryžius – koplytstulpis tremtiniams ir jų kančioms atminti. Jis pastatytas 1941 m. ir 1944–1952 m. iš šios stoties ištremtų ir į sovietų lagerius išvežtų dabartinio Prienų rajono gyventojų atminimui (autorius Algirdas Kisielius), atidengtas 1989 m. birželio 11 d.Prienų rajono paminklai. Genocid.lt (tikrinta 2025-03-08). Aplink paminklą suformuota atminties salelė, prie jos vyksta tremties minėjimai.Vidmantas Venclovas. Mauručiuose prisiminta tremties pradžia. 2015-06-16, Kvitrina.lt (tikrinta 2023-08-29). 

 Istorija 

Stotis atidaryta 1861 m. prie ką tik nutiesto Lentvario–Virbalio geležinkelio. Tai buvo IV klasės geležinkelio stotis. I pasaulinio karo metu stotis sudegė. Karo metais nutiesta atšaka iki Aleksoto.

Tarpukariu nuo Mauručių iki Kauno kursuodavo karo aviacijos karininkų sukonstruotas motovagonas su dviem aviaciniais varikliais.Karo aviacijos karininkų sukonstruotas motovagonas. E-kinas.lt (tikrinta 2025-02-15). 1923 m. surašymo metu stoties gyvenvietėje priskaičiuota 50 gyventojų.

Iš Mauručių stoties 1941 m. birželį buvo tremiami žmonės, tarp kurių buvo vaikai ir seneliai.Sukako 75 metai nuo pirmosios lietuvių tremties. 2016-06-21, Gyvenimas.eu (tikrinta 2023-08-29). 1989 m. atidengtas paminklas tremtiniams.

1998 m. suremontuotas stoties pastatas. 2012 m. ėjo 3 maršrutai: Kaunas–Kazlų Rūda, Kaunas–Kybartai, Kaunas–Marijampolė.

 Galerija 

 Šaltiniai 

Kategorija:Prienų rajono savivaldybės geležinkelio stotys